**Προσβασιμότητα**

Το εκπαιδευτικό πρόγραμμα " Ταξιδεύοντας προς θάλασσα μεριά: Εξερευνώντας τα Καράβια, τις Θάλασσες και τις Ευκαιρίες του Μέλλοντος!" έχει σχεδιαστεί με γνώμονα την καθολική προσβασιμότητα. Αξιοποιεί τα ενσωματωμένα **ελεύθερα εργαλεία προσβασιμότητας της Microsoft**, συμπεριλαμβανομένων των **αναγνωστών οθόνης, της φωνητικής πληκτρολόγησης και της μεγέθυνσης κειμένου**. Τα φύλλα εργασίας παρέχονται σε προσαρμόσιμες μορφές, με **δυνατότητα μετατροπής σε πολυμεσικές μορφές του υπάρχοντος υλικού και δυνατότητα διαφοροποιημένης διδασκαλίας**. Σημειώνεται ότι αυτό είναι εφικτό πλέον με το νέο εξοπλισμό π.χ. νέοι διαδραστικοί πίνακες που διαθέτουν τα σχολεία σε όλη την Ελλάδα. Όλο **το ψηφιακό υλικό συμμορφώνεται με τις διεθνείς οδηγίες προσβασιμότητας WCAG 2.1.**

**Τα ελεύθερα εργαλεία προσβασιμότητας της Microsoft είναι τα εξής**

Αναγνωστής Οθόνης (Immersive Reader)

Εάν οι μαθητές/τριες χρησιμοποιούν Microsoft Word και παρουσιάζουν δυσκολία στην ανάγνωση, είτε λόγω μαθησιακών δυσκολιών είτε λόγω προβλημάτων όρασης, μπορούν να χρησιμοποιήσουν το εργαλείο Αναγνωστής Οθόνης ως εξής:

1. Ανοίγουν το αρχείο Word
2. Πατούν «Προβολή»
3. Επιλέγουν «Προηγμένο πρόγραμμα ανάγνωσης»
4. Πατώντας την ένδειξη «Play», το κείμενο εκφωνείται και ο/η μαθητής/τρια ακολουθεί το κείμενο και οπτικά και ακουστικά

Άλλες δυνατότητες:

Πάνω δεξιά υπάρχουν διάφορες επιλογές, όπως:

**Προτιμήσεις κειμένου**

-Δυνατότητα μεγέθυνσης κειμένου

-Αύξηση απόστασης μεταξύ χαρακτήρων

-Αλλαγή χρώματος φόντου

**Επιλογές Γραμματικής**

-Χωρισμός κειμένου σε συλλαβές

**Προτιμήσεις Ανάγνωσης (Ιδανικό για μαθητές/τριες με μειωμένη όραση και μαθησιακές δυσκολίες όπως δυσλεξία και διάσπαση προσοχής)**

-Εστίαση γραμμής-Οδηγός Ανάγνωσης

Οδηγίες στα ελληνικά από ανεξάρτητη ιστοσελίδα [Εφαρμογή Για Δυσκολίες Ανάγνωσης: Microsoft Immersive Reader](https://e-philologist.gr/2020/12/03/microsoft-immersive-reader/)