**Δυνατότητα Επέκτασης**

Το πρόγραμμα μπορεί να επεκταθεί και να συνδεθεί με άλλες θεματικές των Εργαστηρίων Δεξιοτήτων, ενισχύοντας την εκπαιδευτική του αξία. Συγκεκριμένα, το εργαστήριο μπορεί να συνδεθεί με το μάθημα Μελέτη Περιβάλλοντος, Ενότητα «Ενέργεια και περιβάλλον» - Κεφάλαιο «Ρύπανση της ατμόσφαιρας» για το εργαστήριο «Ναυτιλία και Περιβάλλον».

Παράλληλα, το πρόγραμμα δύναται να περιλαμβάνει επεκτάσεις, όπως:

* Εικονική περιήγηση σε ναυπηγείο, δημιουργία τρισδιάστατου μοντέλου και συνέντευξη με ναυπηγό μηχανικό ως επέκταση του εργαστηρίου «Πώς ναυπηγείται ένα πλοίο». (Μπορείτε να έρθετε σε επικοινωνία με το YES Forum για περαιτέρω κατεύθυνση).
* Δημιουργία αφίσας για την «Πράσινη Ναυτιλία», πείραμα για τη θαλάσσια ρύπανση και παιχνίδι ρόλων: «Οικολογικό Συμβούλιο Ναυτιλίας» ως επέκταση του εργαστηρίου «Ναυτιλία και Περιβάλλον».