**Φιλοσοφία - Σκοπιμότητα**

Το πρόγραμμα για μαθητές/τριες Δημοτικού βασίζεται σε μια σύγχρονη εκπαιδευτική προσέγγιση που συνδυάζει τη βιωματική μάθηση με την καλλιέργεια της περιέργειας και της δημιουργικής σκέψης. Εστιάζει στην ελληνική ναυτιλία, η οποία είναι η πρώτη ναυτιλιακή δύναμη παγκοσμίως και ένας από τους σημαντικότερους πυλώνες της ελληνικής οικονομίας. Είναι σημαντικό τα παιδιά να μάθουν πόσο σημαντικός είναι ο κλάδος της ναυτιλίας για τη χώρα μας και πώς αυτός συμβάλλει στη ζωή όλων μας.

Το πρόγραμμα δείχνει στα παιδιά ότι η ναυτιλία προσφέρει πολλές ευκαιρίες για εργασία σε πολλά διαφορετικά επαγγέλματα. Εξηγεί, επίσης, ότι όταν οι νέοι ασχολούνται με τη ναυτιλία, μπορούν να ζουν καλύτερα στην Ελλάδα, χωρίς να χρειάζεται να φύγουν στο εξωτερικό. Έτσι, βοηθάμε όλοι μαζί τη χώρα μας να μεγαλώνει και να γίνεται πιο δυνατή!